Декларација о границама (Немачка и Француска 1938)
НЕМАЧКО-ФРАНЦУСКА ДЕКЛАРАЦИЈА О ГРАНИЦАМА

Г. Јоахим фон Рибентроп, министар иностраних послова Немачког Рајха и г. Жорж Боне, министар иностраних послова Француске Републике, сагласили су се приликом свог састанка у Паризу, 6 децембра 1938 године, у име својих влада, у следећем:

Немачка и француска влада потпуно су убеђене да мирољубиви односи, као и односи доброг суседства између Немачке и Француске, сачињавају један од битних елемената консолидације европске ситуације и одржавања општег мира. Према томе, обе владе учиниће све напоре у циљу одржавања таквих односа између њихових земаља.

Обе владе констатују да између две земље не постоје никаква нерешена територијална питања и признају, као коначне, садашње границе између две земље.

Обе су владе решене, чинећи резерве у погледу њихових односа са трећим силама, да буду у сталном додиру што се тиче свих питања која се односе на њихове две земље и да се доцинје међусобно констатују, у случају ако би доцније развој ових питања могао да доведе до међународних тешкоћа.

Овај споразум ступа одмах на снагу.

Извори 

 Политика, бр. 10.966 од среде 7. децембра 1938, насловна страна.

Трећи рајх
Трећа француска република
Декларације
1938.